Ernest Cline

Ernest Christy Cline (1972-yil 29- Martda tug'ilgan)amerikalik ilmiy fantastika yozuvchisi, slam-shoir va ssenariynavis. U “Ready Player One”, “Armada” va “Ready Player Two” romanlarini yozgan, shuningdek Stiven Spilberg tomonidan suratga olingan “Ready Player One” filmi uchun ssenariyni ham hammuallif sifatida yozgan.
 Hayoti va Ijodi 
Cline Ogayo shtatining Ashland shahrida tug‘ilib o‘sgan. U Ernest Cline va Fey Imojin Clinening o‘g‘li. 1970–1980-yillardagi yoshlik davrida Cline “videoo‘yinlar va filmlarga mukkasidan ketgan” bo‘lgan, ayniqsa Star Wars, Jon Hyuz filmlari va Dungeons & Dragons stol usti rolli o‘yiniga. U yigirma yoshlarida axborot texnologiyalari sohasida ishlagan va bo‘sh vaqtlarida ssenariy yozish bilan shug‘ullangan.
Fanboy
Cline “Fanboys” filmi uchun ssenariyni hammuallif sifatida yozgan. Film asoslangan hikoyani u 1990-yillarning oxirida, onasi saraton kasalligidan vafot etayotgan paytda yaratgan. Cline o‘zi past byudjetli ba’zi sahnalarni suratga olgan va ssenariy loyihasini Garri Noulzga ko‘rsatgan, uning kinoindustriyadagi aloqalari filmning ishlab chiqarilishiga yordam bergan. Yakuniy film Adam F. Goldberg tomonidan hammualliflik qilingan va Kayl Nyuman tomonidan suratga olingan. Film qayta suratga olishlar, qayta montajlar va kechikishlardan so‘ng 2009-yilda namoyish etilgan. Cline keyinchalik shunday degan: “Bu film mening butun hayotimni o‘zgartirdi. Fanboys — mening birinchi haqiqiy original ssenariyim va u suratga olindi.”

Og‘zaki ijro
1997-yildan 2001-yilgacha Cline Ostinning Poetry Slam (she’riy bahs) sahnalarida o‘zining original ijodini namoyish qilgan. U 1998 va 2001-yillarda Austin Poetry Slam chempioni bo‘lgan. Shuningdek, 1998-yil Ostinda o‘tkazilgan National Poetry Slam hamda 2001-yil Sietldagi National Poetry Slam musobaqalarida Austin jamoasi tarkibida ishtirok etgan. Uning eng mashhur spoken word chiqishlari qatoriga “Dance, Monkeys, Dance”, “Nerd Porn Auteur” va “When I Was a Kid” kiradi . Keyinchalik Cline “Dance, Monkeys, Dance” asarini soxta ta’limiy filmstrip shakliga moslab qayta ishlagan va u mashhur viral video bo‘lib tarqalgan. Bu video hozirga qadar 29 ta tilga tarjima qilingan.

2001-yilda Cline og'zaki ijod mahsullaridan iborat The Importance of Being Ernest nomli chapbukni o‘z hisobidan chop ettirdi va The Geek Wants Out nomli albomini taqdim qildi. 2013-yil kuzida Write Bloody Publishing ushbu kitobning yangi nashrini chiqardi. Yangi nashr Geri Masgrevning yangi muqova dizayni va Len Peraltaning yangi ichki illyustratsiyalari bilan boyitildi.

Kitoblari
2010-yil iyun oyida Cline o‘zining birinchi romani — Ready Player One — ni sotdi. Asar 2040-yillarning distopik kelajagida sodir bo‘ladi. Kitob Random House tarkibidagi Crown Publishing Group nashriyotiga takliflar kurashi orqali sotilgan. Ertasi kuni roman asosidagi film huquqlari Warner Bros. kompaniyasiga sotildi va Cline ssenariyni hammuallif sifatida yozdi. O‘n oy o‘tib, qattiq muqovali nashrning chiqarilishi yumshoq muqovali nashr bilan bir vaqtda bo‘lganda, Cline o‘z blogida har ikkala nashrda murakkab tarzda yashirilgan “Easter egg” mavjudligini e’lon qildi. Ushbu ishora romandagi syujetga o‘xshash tarzda ketma-ket videoo‘yin sinovlarining birinchi bosqichini tashkil qilgan. Cline shuningdek, tanlovning bosh sovrini 1981-yilgi DeLorean avtomobili bo‘lishini ma’lum qildi. Sovrin 2012-yilda topshirilgan. Ready Player One ning yumshoq muqovali nashri hozirda 17-nashrda.

Clinening ikkinchi romani — Armada — 2015-yil 14-iyulda Crown Publishing Group tomonidan nashr etilgan. 2015-yil dekabr oyida Armada filmi uchun ekranlashtirish huquqlari Universal Pictures kompaniyasiga yetti xonali (millionlab) summa evaziga sotilgan.

Uning uchinchi romani — Ready Player Two — 2015-yil avgust oyida e’lon qilingan va Ready Player One romanining davomi sifatida 2020-yil 24-noyabrda nashr etilgan. 2020-yilga kelib, ushbu roman asosidagi filmning ekranlashtirish jarayoni dastlabki bosqichda edi.

Uning to‘rtinchi romani — Bridge to Bat City — 2023-yil iyun oyida e’lon qilingan va Little, Brown and Company nashriyoti tomonidan 2024-yil 9-aprelda nashr etilgan. Bu Clinening birinchi bolalar romani bo‘lib, u “so‘nggi vaqtlarda yetim qolgan Opal B Flats ismli qizning, musiqa sevuvchi yarasalar koloniya bilan kutilmagan do‘stlik o‘rnatishi va ularga yangi uy topishda yordam berishi haqidagi asosan haqiqiy, lekin biroz fantastik hikoya” sifatida tavsiflangan.

Readyverse
2024-yil yanvar oyida Cline Futureverse Studios texnologiya kompaniyasi bilan hamkorlik qilib, Readyverse loyihasini ishga tushirganligi e’lon qilindi. Bu loyiha “ko‘p olamli, ko‘p intellektual mulkka ega, ommaviy iste’molchilar uchun ochiq metaverse tajribasi” sifatida tavsiflangan. Readyverse Stiven Spilbergning Ready Player One filmidagi litsenziyalangan raqamli atributlar va boshqa intellektual mulklarni Warner Bros. distributori orqali o‘z ichiga oladi. Shuningdek, Readyverse Clinening boshqa romanlari (shu jumladan Ready Player Two) va kelajakdagi asarlari huquqlarini ham o‘zida saqlaydi.

 Shaxsiy hayoti 
2003-yildan 2013-yilgacha Cline, yozuvchi Syuzan Somers-Uillettga uylangan va ular bir qiz farzand bo'lgan.

2016-yilda u 1998-yilgi National Poetry Slamda tanishgan va 2013-yildan boshlab munosabatda bo‘lgan shoir/nonfiksion yozuvchi Kristin O’Kif Aptovichga uylangan. Ularning bir qizlari bor.

Bibliografiyasi

Romanlari

Birinchi o'yinga tayyor seriyasi:

 Birinchi o'yinga tayyor (2011)
 Ikkinchi o'yinga tayyor (2020)

Alohida
 Armada (2015)
 Ko‘rshapalaklar shahriga ko‘prik (2024)

 Qisqa hikoyalari 
“The Omnibot Incident” (2014) — Daniel H. Wilson va Jon Jozef Adams tomonidan tuzilgan Robot Uprisings antologiyasidagi qisqa hikoya.

She’riyat
 The Importance of Being Ernest (2013) — Clinening spoken word asarlaridan tuzilgan to‘plami.

Moslashtirish
Ready Player One (2018) — Stiven Spilberg tomonidan suratga olingan film; u Ready Player One romaniga asoslangan.